Τα ξενοδοχεία του Μεσοπολέμου στη Θεσσαλονίκη. Διαμόρφωση και σχολιασμός του φέροντος οργανισμού.
Creators: name: Τσιτλακίδου, Αθανασία Κωνσταντίνου
Publisher: name: Aristotle University of Thessaloniki
Year: 2011
Subjects: Ξενοδοχεία
Μεσοπόλεμος
Φέρων οργανισμός
Hotels
Interwar
Bearing structure

description: Η παρούσα διπλωματική εργασία αφορά στη μελέτη του φέροντος οργανισμού των ξενοδοχείων που χτίστηκαν κατά τη διάρκεια του μεσοπολέμου στη Θεσσαλονίκη (1919-1939). Σε μια περίοδο με πολλές αρχιτεκτονικές επιρροές που άφησαν το στίγμα τους στην πόλη της Θεσσαλονίκης, η παρούσα εργασία έρχεται να εξετάσει τις επιλογές που γίνονταν κατά τη διαμόρφωση του φέροντος οργανισμού. Τη συγκεκριμένη χρονική περίοδο άρχισε να γίνεται χρήση του οπλισμένου σκυροδέματος στις κατασκευές, εκτοπίζοντας σταδιακά τα παραδοσιακά υλικά, όπως η πέτρα και το τούβλο, και δίνοντας ταυτόχρονα τη δυνατότητα για ανάπτυξη νέων αρχιτεκτονικών τάσεων.Αρχικά γίνεται μια σύντομη ιστορική αναδρομή, κατά την οποία εξετάζεται η εξέλιξη των ξενοδοχείων, από τα απλά χάνια στα πολυτελή ξενοδοχεία, ενώ επίσης παρουσιάζονται και κάποιες περιπτώσεις ξενοδοχείων ιδιαίτερης αισθητικής, τα οποία δεν υπάρχουν πλέον . Ακολούθως, αναλύεται η εξέλιξη των αρχιτεκτονικών μορφών και τάσεων και οι επιρροές που δέχτηκαν αυτές από τα διάφορα ιστορικά γεγονότα, καθώς επίσης και η εξέλιξη στον τρόπο δόμησης και τα υλικά κατασκευής. Στη συνέχεια παρουσιάζονται τα στοιχεία που συλλέχθηκαν, κυρίως από έρευνα στα αρχεία της Πολεοδομίας Θεσσαλονίκης, για 24 κτίρια ξενοδοχείων που κατασκευάστηκαν κατά την περίοδο μελέτης και εξακολουθούν να υπάρχουν. Εξετάζονται ως επί των πλείστων η διαμόρφωση του φέροντος οργανισμού, ο τρόπος υπολογισμού του, τα χρησιμοποιηθέντα υλικά. Τέλος, συγκεντρώνονται και παρουσιάζονται τα συμπεράσματα από την παραπάνω έρευνα. Πιο αναλυτικά, εξετάζεται ο τύπος του φέροντος οργανισμού, ο οποίος στην αρχή της περιόδου μελέτης είναι από φέρουσα τοιχοποιία, ενώ στη συνέχεια και για λίγα χρόνια κυριαρχεί ο μικτός φέρων οργανισμός, με τα κατακόρυφα στοιχεία να είναι συνήθως από φέρουσα τοιχοποιία και τη θεμελίωση, καθώς και τις πλάκες να είναι από οπλισμένο σκυρόδεμα. Από τα μέσα της δεκαετίας του ΄20 και μετά καθιερώνεται η χρήση του οπλισμένου σκυροδέματος σε ολόκληρο τον φέροντα οργανισμό. Ένα θέμα που επίσης εξετάζεται, είναι η διάταξη του φέροντος οργανισμού και κυρίως των στύλων (άξονας συμμετρίας, κάναβος κανονικός ή μη), των δοκών (σύστημα δοκός επί δοκού) και των πλακών. Ακόμα, αναλύονται οι επιλογές που γίνονταν στη θεμελίωση, και πιο συγκεκριμένα στο υλικό κατασκευής, που είναι είτε αργολιθοδομή είτε σκυρόδεμα (οπλισμένο με σιδηροδοκούς ή ράβδους) και στον τρόπο θεμελίωσης που είναι είτε κοιτόστρωση, είτε πεδιλοδοκοί, είτε μεμονωμένα πέδιλα. Επιπρόσθετα, εξετάζεται ο τρόπος υπολογισμού του φέροντος οργανισμού, και πιο συγκεκριμένα τα φορτία των πλακών και οι συνδυασμοί φόρτισης, αλλά και η φόρτιση επί του εδάφους. Τέλος, παρατίθενται τα συμπεράσματα για τη διάταξη των οπλισμών στις δοκούς, στους στύλους και στις πλάκες.
description: he present thesis concerns the study of the load bearing structure of hotels built in Thessaloniki between years 1919 and 1939. In a period with many architectural influences apparent in the city of Thessaloniki even nowadays, the present thesis examines the choices that were made in the configuration of the load bearing structures. At the specific time period begun the use of reinforced concrete in constructions, which displaced gradually traditional materials, such as stone and brick and enabled at the same time the development of new architectural trends. At first there is a brief historical retrospection, in which the development of hotels is examined, from the simple caravanserais to the luxury hotels. Also some hotels of special aesthetics are presented, which do not exist anymore. Furthermore, there is an analysis of the architectural forms and trends influenced by several historic events, as well as the development of constructing methods and construction materials. Subsequently all the information collected, mostly from the archives of the urban planning department of Thessaloniki, is presented. The information concerns 24 existing hotels constructed during the period of study. Here is examined the configuration of the load bearing structure of each hotel, the way it was calculated and the materials used. Finally the conclusions of the thesis are presented. In specific the type of bearing structure is examined, which in the beginning of the study period is from bearing masonry, while afterwards and for a few years the use of the mixed bearing structure prevails with masonry vertical elements and reinforced concrete foundation and slabs. From the mid twenties the use of reinforced concrete in the entire bearing structure is established. Another issue examined is the arrangement of the elements of the bearing structure and mostly of the columns (axis of symmetry, regular or irregular grid), beams and slabs. Also the choices made concerning the foundation are analyzed and more specifically the choice of the material of structure which is either stone masonry or concrete reinforced with iron girders or bars and of the type of foundation which is either slab, beam or spot footing. Additionally, the manner of calculation of the bearing structure is examined and specifically the slab loads, the load combinations and the ground load. Finally the conclusions on the arrangement of the reinforcement bars of the beams, columns and slabs are presented.